མཚོ་སྔོན་ཞིང་ཆེན་ཏང་ཨུ་དང་ཞིང་ཆེན་སྲིད་གཞུང་གིས་འོས་འགན་སློབ་གསོར་ཚད་མཐོན་པོས་མཐོང་ཆེན་བྱས་ཏེ་སློབ་གསོ་འདྲ་མཉམ་ལ་སྐུལ་འདེད་གཏོང་བ་དང་།སློབ་ལོ་རན་པའི་བྱིས་པ་དང་ན་གཞོན་སོགས་ཀྱིས་འདྲ་མཉམ་སྒོས་འོས་འགན་སློབ་གསོ་དང་ལེན་བྱེད་པའི་ཐད་བཀོད་སྒྲིག་རབ་དང་རིམ་པ་བྱས་པ་དང་།ལྷག་པར་དུ།ཉེ་བའི་ལོ་འགའི་རིང་ལ།མཁར་ཞང་གཅིག་གྱུར་དང་རོང་འབྲོག་ས་ཁུལ་གྱི་འོས་འགན་སློབ་གསོའི་དུས་རིམ་གྱི་སློབ་རིན་འགན་སྲུང་ནང་རྐྱེན་བཙུགས་ཏེ་འོས་འགན་སློབ་གསོའི་དུས་རིམ་གྱི་སློབ་ཞུགས་ཀྱི་ཚད་དང་སྲ་བརྟན་གྱི་ཚད་རྒྱུན་མཐུད་སྒོས་མཐོར་འདེགས་བྱུང་།ཡིན་ན་ཡང་།སློབ་སྒྲུབ་ཆ་རྐྱེན་དང་ས་ཁམས་ཁོར་ཡུགཁྱིམ་ཚང་གི་དཔལ་འབྱོར་གནས་ཚུལ།བསམ་བློའི་འདུ་ཤེས་སོགས་རྒྱུ་རྐྱེན་མང་པོའི་ཤུགས་རྐྱེན་འོག་ཏུ།མཚོ་སྔོན་ཞིང་ཆེན་གྱི་ས་ཁུལ་ཁ་ཤས་སུ་ད་དུང་ཚད་མི་འདྲ་བའི་སློབ་གྲྭ་ནས་ཕྱིར་འབུད་པའི་སྣང་ཚུལ་གནས་ཡོད་པ་དང་།སློབ་ཆུང་མཐར་ཕྱིན་སློབ་མ་དང་དམའ་འབྲིང་དུས་སྐབས་ཀྱི་སློབ་མ།ཕ་མ་གམ་དུ་མེད་པའི་བྱིས་པ་སོགས་སློབ་གྲྭ་ནས་འབུད་པའི་གནད་དོན་ཅུང་འབུར་ཐོན་ཡིན།